সাংবাদিক বৈঠকে চাকরিহারাদের কী বার্তা দিলেন শিক্ষামন্ত্রী?

কলকাতা: সোমবারের পর মঙ্গলবার প্রায় ২০ ঘণ্টা পার এখনও সল্টসেকের আতার্য ভবনেকর বাইরে অবস্থানে চাকরিহারা শিক্ষক-শিক্ষিকারা (SSC Job Loss Teachers’ Protest)। এই আবহে দুপুরে শিক্ষামন্ত্রী ব্রাত্য বসু (Bratya Basu) সাংবাদিক বৈঠকে জানালেন শিক্ষাদফতর সবসময় চাকরিহারাদের স্বার্থে কাজ করে যাচ্ছে। ‘এসএসসি আপনাদের জন্যই লড়ছে, সরকার আপনাদের পাশে রয়েছে’। চাকরিহারাদের বার্তা দিলেন শিক্ষামন্ত্রী। শিক্ষকদের উদ্দেশে ব্রাত্য বলেন, “আমরা আইনি পরামর্শ নিয়ে এক একটা ধাপ এগোচ্ছি। আপনাদের জন্যই এসএসসি লড়ছে। আপনাদের পাশে সরকার আছে। আমাদের সঙ্গে সহযোগিতা করুন। আমাদের কাজ করতে দিন। আপনারা গিয়ে আপনাদের কাজ করুন।” এদিন পশ্চিম মেদিনীপুর থেকে চাকরিহারাদের স্কুলে গিয়ে ক্লাস নিতে বললেন মুখ্যমন্ত্রী। তিনি বলেন, “কেন গরমের মধ্যে বসে রয়েছেন? আপনারা স্কুলে যান। সরকার আপনাদের বেতন দেবে।”

শিক্ষামন্ত্রী বলেন, আইনি প্রক্রিয়া চলছে। সুপ্রিম কোর্ট যে নির্দেশ দিয়েছে, তা পালন করতে আমরা দায়বদ্ধ। আমাদের মনে রাখতে হবে আমাদের সরকার, মধ্যশিক্ষা পর্ষদের সাম্প্রতিক আবেদনে ইতিমধ্যে সুপ্রিম কোর্ট ২০২৫ সালের ৩১ ডিসেম্বর পর্যন্ত উপযুক্ত শিক্ষকদের কাজ চালিয়ে যাওয়ার জন্য বলেছে। শিক্ষাদফতর সবসময় আপনাদের স্বার্থে কাজ করে যাচ্ছে। মুখ্যমন্ত্রী সম্পূর্ণভাবে আপনাদের পাশে রয়েছেন। আন্দোলনকারী শিক্ষকদের উদ্দেশে বার্তা দিয়ে ব্রাত্য বসু বলেন, আইনি পরামর্শ না-পাওয়ার কারণেই তালিকা প্রকাশ করা হয়নি। কাউকে চাকরি থেকে বরখাস্ত করা হয়নি, কাজে যোগ দিতে কারও সমস্যা হয়নি, কারও বেতন বন্ধেরও নির্দেশ দেওয়া হয়নি। শিক্ষামন্ত্রী বলেন, “আমরা রিভিউ পিটিশন করছি। আপনাদের এমন কিছু করা উচিত নয় যাতে রিভিউ পিটিশনকে দুর্বল করে, সুপ্রিম কোর্টের নির্দেশ লঙ্ঘিত হয়। সুপ্রিম কোর্টের রায় অনুসারে ৩১ ডিসেম্বর পর্যন্ত স্কুলে যোগ দিতে অনুরোধ করছি উপযুক্ত শিক্ষকদের। বেতনের বিষয়ে আমাদের দফতর কাজ করে যাচ্ছে। এটি নিশ্চিত করার দায়িত্ব আমরা নিচ্ছি।

আরও পড়ুন: সাংবাদিক বৈঠকে বিরাট মন্তব্য শিক্ষামন্ত্রীর

চাকরিহারাদের বৈঠকের দাবিতে শিক্ষামন্ত্রী বলেন, চাকরিহারারা বৈঠক চেয়েছিলেন। আমরা আগেই বলেছিলাম, আইনি পরামর্শ ছাড়া এগোব না। কিছু দাবি আইন অনুযায়ী মেটানো যাবে। আন্দোলনকারী শিক্ষকদের প্রসঙ্গে শিক্ষামন্ত্রী জানান, ১৭,২০৬ জন অযোগ্য তালিকার বাইরে রয়েছেন। আমাদের কাছে ভাগ রয়েছে তা উপর নির্ভর করে আমরা কাজ করছি। এমন কোনও কাজ করবেন না, বা এমন কিছু করতে বাধ্য করবেন না, যাতে রিভিউ পিটিশনে আপনাদের বিপক্ষে চলে যায়। অযোগ্যদের কেন তালিকা থেকে বাদ দেওয়া হচ্ছে না, সেই নিয়ে প্রশ্নে ব্রাত্য বলেন, “তালিকা তো সুপ্রিম কোর্ট দিয়ে দিয়েছে। আমাদের তো চিহ্নিত করার কিছু নেই। সুপ্রিম কোর্টই জানিয়েছে সেটি প্রকাশ্যেই এই রয়েছে।”

দেখুন ভিডিও